open-index/open-wikipedia-markdown huggingface dataset:
George Maduro

**George John Lionel Maduro** era un mansevo djudio olandez, el kualo presto servis en la armada olandeza komo ofisial en la Batalia de los Payises Bashos enel anyo 1940 i espesialmente enel atako a La Aya. La sivdad miniatura de Madurodam yeva la su alkunya, ansina komo la plasa Maduroplein en Scheveningen, en la sivdad de La Aya.

## Biografiya

Maduro nasió en la isola de Kurasao, el uniko ijo de Joshua i Rebecca Maduro, en una famiya sefardi. Estudio dirito en la Universita de Leiden. Por dechizión real, el 21 de Novembre de 1939 George fue yamado sigundo teniente de reserva en la Kavayeriya Olandeza. En la Gerra de los Payises Bashos i basho el su komando, gerreo en kontro de las tropas almanas ke estavan en Rijswijk kon reushitá i kapturaron parakaidistas. Kuando la Armada Olandeza pedrió, George fue yevado a la prizión por los almanes enel Otel Oranje, en Scheveningen. Kuando un anyo dempues salio de la prizión, los almanes demandavan ke todos los djudios uzasen una Magen David amariya. George Maduro no akseptó uzarla i se unio a la resistansia olandeza. El tentó adjudar a los pilotos Aliados a eskapar al Reyno Unido a traverso de Espanya, ma fue kapturado i yevado a prizión otra vez. Dempues de eskaparse de la prizión, tornó a la resistansia olandeza. George Maduro fue kapturado por la Gestapo i yevado a una prizión en Saarbrücken, para dempues ser yevado a la Kampo de Konsentrasion de Dachau, ande murio hazino de tifus pokos diyas antes de la liberasion del kampo por la armada amerikana enel anyo 1945. Esta entierrado enel sementario del kampo.

Enel anyo 1946, George Maduro resivió el onor de la Kavayero de Katrena klase de la Orden Militar de Willem, el onor mas alto i grande del Reyno de los Payises Bashos, por su eshuérso i lucha korajoza en la Batalia de los Payises Bashos en kontro de los almanes. El es la unika persona de las Antiyas Olandezas ke tiene resivido este onor. 

Un filmo dokumental ensima de la vida de George Maduro fue echo enel anyo 2001 por Alfred Edelstein.

## Madurodam
Dempues de la Sigunda Gerra Mondiala, los padres de Maduro kontrivuyeron kon las parás para fraguar un parko miniatura yamado Madurodam, el kualo fue aperturado enel anyo 1952 en La Aya.  Madurodam es konsiderado por la famiya Maduro komo un monumento en onor del su uniko ijo. Enel anyo 1993 fue fraguado un modelo a skala del lugar de nasimyénto de George Maduro enel parko.  

## Referensias


## Enlasos eksternos
* George John Lionel Maduro, on "The Netherlands Antilles in WWII"
* Madurodam (English)

Kateggoría:Sefaradim‎
Kateggoría:Vikipedya:Artikolos kon grafia ladina
Kateggoría:Famiya Maduro
Kateggoría:Militares
Ermanos Wright

Los **ermanos Wright**, Orville i Wilbur, son yamados endjuntamente i konosidos enel mundo por ser pioneros en la istorya de la aviasion.

Los ermanos amerikanos Wright, fabrikantes de bisikletas, kontrivuyeron muncho para adelantar verso el nasimyento de la aviasion. Yegaron a desinyar i fabrikar el sigundo avion (el primér avion lo konstruyó Richard Pearse de Mueva Zelanda); esto es, el sigundo aerodino ke, endemás de jenerar sustentasion, tinía vedradera kapachitad de jenerar la su propia kapachitad de avansar. Los ermanos Wright dezveloparon sistems de kontrolo del volo. Eyos izieron kon reushitá el sigundo volo de la istoria el 17 de Disiembre de 1903, en Kitty Hawk (Karolina del Nord), kon la ayronave yamada Flyer I.

## Referensias


Kateggoría:Vikipedya:Artikolos kon grafia ladina
Kateggoría:Aviasion
Mosambiko

La **Repuvlika de Mosambiko** es un payis ubikado enel sud del kontinente Afrikano. Se ankontra ubikado enel sudeste de Afrika, a la beira del Oseano Indiko. Tiene lassus frontieras al nord kon Tanzania i Malawi, al nordoeste kon Zambia, al oeste kon Zimbabue, al sudoeste kon Suazilandia, al sud i al sudoeste kon Sud-Afrika i al oryente kon el Oseano Indiko. El primér evropeo ke arivó al payis fue Vasko da Gama enel anyo 1498 i fue kolonia de Portugal desde el anyo 1505 fina la su independensia en 1975.

Kateggoría:Paizes
Kateggoría:Afrika
Kateggoría:Vikipedya:AY
Santo Tomé i Prinsipe

La **Repuvlika Demokratika de Santo Tomé i Prens** (en portugez: *República Democrática de São Tomé e Príncipe*) es un payis Afrikano konformado por varias isolas ubikadas enel Golfo de Ginea, al noroeste de la beira de Gabon, muy serkanas a la linea ekuatoriala. Las isolas kon mayor emportansia son: Santo Tomé (São Tomé) i Prens.

Katēggoría:Afrika
Katēggoría:Paizes
Kateggoría:Vikipedya:Artikolos kon grafia ladina
Mauritania

La **Repuvlika Islamika de Mauritania** (*Yumhuriya Islamiya Mauritaniya*), es un payis ubikado al noroeste de Afrika. Tiene sus frontieras kon el Oseano Atlantiko al oeste, kon Senegal al sudoeste, kon Mali al este i al sudeste, kon Arjelia al nordeste, i kon el Sahara Oksidental (basho kontrolo de Marroko) al nord i noroeste. La sivdad kapitala i mayor sivdad del payis es Nuakchott, ubikada en la beira del Oseano Atlantiko.

Kateggoría:Vikipedya:AY
Kateggoría:Afrika
Kateggoría:Paizes
Kateggoría:Maghreb
Henry Ford

**Henry Ford** (30 de Djunio de 1863 - 7 de Avril de 1947) era el fondador de la entreprisa fabrikante de otomobiles Ford Motor Company. El era uno de los priméros en desinyar la kadena de amontaje para enchikeser kostes en la produksiyon de los otomobiles. Endemas de kriar una revolusion industriala en los Estatos Unitos d'Amerika i Evropa, muchiguó el dezvelopamyento de la ekonomiya mondiala enel syéklo XX ke a estas aksiyones eran yamadas **Fordizmo**. Henry Ford era uno de los ombres mas rikos del mundo i la su rikeza la deshó a la Fondasion Ford, mas la su famiya resivió el kontrolo de la entreprisa.

## Enlasos eksternos
* Teksto kompleto de *[https://web.archive.org/web/20081012023511/http://gutenberg.net/etext/7213 My Life and Work]* enel Proyekto Gutenberg 
* The Henry Ford Heritage Association (Asociasiyon de Erensia Henry Ford)   

Katēggoría:Estadounidenses
Kateggoría:Vikipedya:Artikolos kon grafia ladina
Fondasion Vikimedia

La **Fondasion Wikimedia** (en inglez: ***Wikimedia Foundation, Inc.***) es la organisasion matriz de Vikipedya, Viksionario, Vikimanadero, Vikilivros, Vikimedya Commons, Vikinews, Vikiquote, Vikispecies, Vikiversita y la ya abandonada Nupedia. Es una organisasion sin ánimo de lukro kriada d'akódro kon las leyes del estado de Florida (Estados Unidos). La su egzistensia fue ofisialmente anunsiada por el direktor jeneral de Bomis i fondador de Vikipedya, Jimmy Wales el 20 de Djunio del anyo 2003. El nombre de «Wikimedia» fue kriado por Sheldon Rampton en una lista de posta elektronika (WikiEN-l) en Marso del anyo 2003. Los nombres de los dominios Wikimedia.org i Wikimediafoundation.org fueron merkados para la Fondasion por Daniel Mayer.

## Enlasos eksternos
 
* Primera Oja de la Fondasion Wikimedia 
* Estatutos de la Fondasion Wikimedia (PDF) 

Katēggoría:Wikimedia
Katēggoría:Vikipedya
Kateggoría:Vikipedya:Artikolos kon grafia ladina
Vikimanadero

**Vikimanadero** es un proyekto ermano de Vikipedya, el kualo tiene el objektivo de kriar una biblioteka de tekstos orijinalos i libberos, los kualos deven estar publikados kon lisensya GFDL, Creative Commons o si no de Dominasion Públika, endjunto kon su traduksiyon en distintas linguas; endemas konforma parte de la Fondasion Wikimedia.

## Kualos tekstos pueden ser guadrádos en Vikimanadero

# Tekstos orijinalos, publikados por algun autor antes
# Tekstos de dokumentos istorikos de enteréso nasyonal o internasyonal
# Traduksiyones de tekstos orijinales
# Tablas kon informasion matemátika i fórmulas
# Bibliografiyas de autores ke aparesen en Vikimanadero

### Por eskluir
Esta es una lista chika de temas ke kale eskluir:

::1. Kualkier teksto el kualo al azerlo publiko en Vikimanadero vaya en kontro de las leyes de copyright.
::2. Ovras orijinalas de algun usador de los prodjektos Wikimedia



 Enlase a **[[:s:La Hoja Primera|Vikimanadero en <br />Judeo-Español]]** 






Kateggoría:Vikipedya:Artikolos kon grafia ladina
Kateggoría:Prodjektos de la Fondasion Wikimedia
Kateggoría:Wikimedia
Moshe Rabenu

**Moshe Rabenu** (en ivrit: מֹשֶׁה, *Moshé*; en grégo antiko: *Mωϋσῆς*, *Mōüsēs*; en arabo: موسىٰ, *Mūsa*) es un profeta del djudaizmo, el kristianismo, el islam, la relijion bahá'í i otras relijiones avraámikas.

Las referensias fondamentales aserka de Moshe se enkuentran en las Sagradas Eskrituras del Monoteizmo (Tora, Antiko Testamento, Koran). Asigun esta eskrito en la Tora, era ijo de Amram y su mujer Yoheved. Es deskrito por la *[[Tora]]* (el teksto mas emportante del djudaismo) como el hombre al kualo El Dio mandó azer libberos al pueblo djudio de Ayifto, ande bivían komo sklavos i es endemas konsiderado el mas grande navi.

## Enlasos eksternos

* HarKarkom.com (profesor E. Anati: dishkovrimyéntos arkeolojikos en Har Karkom) 
* TheCreativeUniverse.org (de Richard Darlow, apresenta la idea de ke Moshe era el prinsipe egipcio Ramose) 
* http://www.bbc.co.uk/religion/religions/judaism/history/moses_4.shtml BBC: *Evidence - the Exodus* Presenta teorías de cómo una erupción volcánica u otros fenómenos naturales podrían causar una sucesión de fenómenos similares a las plagas descritas en el Éxodo; en inglés).
* Biografiya de Moshe Rabenu 

Kateggoría:Vikipedya:Artikolos kon grafia ladina
Katēggoría:Djudaizmo
Katēggoría:Tanah
Katēggoría:Neviim
Kavé

Se yama **Kavé** la bebida ke es kriada kon las frutas i granos del arvole de kavé, los kualos kontienen una sustansya estimulante yamada kaveína. Endemás, ansi es yamado el lugar ande se beve la kavé, o un bistró.

Egzisten faziendas de kavé en las rejiones tropikalas de todo el mundo, espesialmente en Brasil i Kolombia. unas 6.7 milyones de toneladas de granos de kavé fueron produzidas kada anyada entre 1998 i 2000, i se kree ke para la anyada de 2010 la produksiyon de granos de kavé arive a 7 milyones.

Kon el grano mulido i sekado se aze la bevida de kavé. En payises komo Kosta Rika, Espanya, Portugal, Arjentina, Uruguay i Paraguay, la djente toma kavé torrada -tostada kon asukar. La kavé es bevida demanyana kon el dezayuno o dempues de la kumida; es una de las bevida más konosidas del mundo; para azer kavé, se meskla kon leche jeneralmente, ma endemas kon krema de leche, leche kondenzada, chikolata o algun likor; se beve kayente, yeládo o kon yelo.

La industria de la kavé jenera 70.000 milyones de dólares kada anyo, una kantidad de parás sólu amijorada por el petroleo a nivel mondial

## Referensias


Kateggoría:Vikipedya:Artikolos kon grafia ladina
Katēggoría:Kavé
Kateggoría:Bevidas
Medio Oryente

El **Medio Oryente**, también yamado **Oryente Medio** (en lingua arábiga: **الشرق الأوسط**, *Ash-sharq-l-awsat*, en ivrit: **המזרח התיכון** *Mizrah A-tihon*, farsi: **خاورمیانه**, *Hāvarmiyāné*), yama a una rejión la kuala es aproksimadamente el Sudoeste de Asya. Afilu en Evropa i el resto del mundo es uzado Oryente Proksimo o Asya Oksidentala. Todas las definisyones de esta rejión s'akódran en inkluir la Kresiente Fértil i la Peninsula Arábiga. Durante la Sigunda Gerra Mondiala, los Aliados tenian inkluido basho *Middle East* endemas a Ayifto i Libia. Egzisten definisiones ainda má amplias las kualas yegan a inkluir la Turkiya, Iran i Kipre, endemas de Afganistan i Pakistan.

Katēggoría:Jeografiya
Katēggoría:Medio Oryente
Katēggoría:Asya
Kateggoría:Vikipedya:Artikolos kon grafia ladina
Dong Hoi

**Dong Hoi** es un puevlo de la provinsia de Quang Binh en la junta de Bac Trung Bo en Vietnam.
El Ayroporto Dong Hoi (en vietnamezo *Sân bay Đồng Hới*) es un ayroporto ubikado serka de la sivdad de Dong Hoi.

Katēggoría:Vietnam
Kateggoría:Vikipedya:Artikolos kon grafia ladina
Nelson Mandela

**Nelson Rolihlahla Mandela** (  18 de Djulio de 1918), amijor konosido en su payis komo **Madiba**, es un avokato, i el primér presidente de dempues de akavar la rejima del ansina komo el lider de Umkhonto we Sizwe, las huérsas armadas del Kongreso Nasional Afrikano. En 1962 fue yevado a prizión i resivió kondena de kadena perpetual. Mandela estuvo 27 anyos en la prizión, la majorita de los kualos estuvo en la prizión de Robben Island. Dempues de la su libberasión el 11 de Febrero de 1990, Mandela yevó a su partido politiko a negosiasiones kon la minoria blanka kon el buto de konsigir una demokrasia multi-rasiala en Sud-Afrika, la kuala empiesó enel anyo 1994 kon las priméras eleksiones demokratikas para todas las rasas del payis. Nelson Mandela fue el ganador de las eleksiyones i yegó a ser presidénte desde 1994 asta 1999, bushkando siempre la unidad de los sud-afrikanos. 

En Sud-Afrika, Mandela es yamado "Madiba", un títolo de onor ke le fue dado por los viejos del klan de Mandela. Mandela tiene resivido mas de 250 premios i rekonosimientos internasionales durante mas de 40 anyos, komo el Premio Nobel de la Paz de 1993, el kualo lo resivió endjunto a Frederik De Klerk por los sus eshuérsos para azer de Sud-Afrika una demokrasia sin limitos de rasa.

 

Kateggoría:Vikipedya:Artikolos kon grafia ladina
Katēggoría:Premio Nobel
Katēggoría:Sud-Afrika
Katēggoría:Politikos
Kateggoría:Avokatos
Auschwitz

**Oświęcim** o **Auschwitz** (en almán *Konzentrationslager Auschwitz-Birkenau*, en polonez *Oświęcim-Brzezinka*) era un komplekso konformado por varios kampos de konsentrasion, de investigasion medika i de eksterminio de prizioneros konstruyido por la rejima de la Almania Nazi dempués de la invasion de Polonia de 1939, durante la Sigunda Gerra Mondiala.

Ubikado unos 43 km al oeste de Krakovia, era el mas grande sentro de eksterminio nazi, ande se kree ke fueron amortadas entre 1,5 i 2,5 milyones de personas, la gran majoita de eyas djudías, endemás de eslavos, prizioneros de gerra, etc, endemas de medyo milyon por hazinura i ámbre.

A la puerta de entrada a uno de los diversos kampos ke konformavan el komplekso (Auschwitz I) se puede meldar en almán la fraza *[[Arbeit macht frei]]* (*el lavoro vos va azer libberos*) kon la kuala eran resividos al arivar al kampo por las huérsas de las SS ke kudiavan el komplekso durante su periodo de fonksionamyento, desde la su apertura en Mayo de 1940 asta el 27 de Jenero de 1945, kuando el kampo fue echo libbero por la armada sovyetika.

Basho la direksión jenerala de Heinrich Himmler, el ofisial SS Obersturmbannführer Rudolf Höß era el su direktor asta el enverano de 1943, siendo metidos en su lugar Arthur Liebehenschel i Richard Baer. Höß, el kualo fue aferrado por los Aliados, dio testemunyo en los Djuzgos de Nuremberg antes de ser djuzgado i kondenado a murir pendido en 1947 enfrente del krematorio de Auschwitz I. Liebehenschel fue endemas djuzgado por un tribunal polako i amortado en 1948. Baer konsigio fuyir i bivió kon una alkunya falsa en Amburgo, asta ke fue ankontrado i yevado a prizión; se kotó la vida en la prizión antes del empesijo de su djuzgo en 1963.

Komo es uno de los lugares ke amijor apresenta el Olokósto, o Shoá, enel anyo 1979 fue declarado Patrimonio de la Umanidad por la UNESCO.

## Referensias


## Enlasos eksternos

* Historia de Auschwitz y guía para su visita 
* Auschwitz o el Holocausto, Fernando Díaz Villanueva 
* Auschwitz: las razones de la barbarie. Conferencia de Ferrán Gallego 
* Museo Auschwitz-Birkenau Muzeyo i Memorial de Auschwitz-Birkenau
* Anna Heilman Anna Heilman, la última sobreviviente del complot para destruir el cramatorio IV de Auschwitz-Birkenau
* Auschwitz Concentration Camp 
* Topografía de la memoria. Memoriales históricos de los campos de concentración nacionalsocialistas 1933-1945 
* Dossier Memoria/s de Auschwitz 
* Artículo sobre el Juicio de Auschwitz de 1947, en Axis Forum History 

Kateggoría:Vikipedya:Artikolos kon grafia ladina
Katēggoría:Olokósto
Katēggoría:Sigunda Gerra Mondiala
Kateggoría:Lokalidades de Polonia
Tréno

Un **treno** es un kondjunto de instrumentos de lokomosion konektados los kualos se meten en movimyento a traverso de una via fiksa kon el buto de transportar pasenjeros i merkaderiya de una sivdad verso otra. Jeneralmente esta via esta konformada por dos rielos, afilu algunas vezes es de un solo riel (monorail) o un sistem de levantamiento manyetiko (maglev) o un kable (funikular).

Los trenos pueden ser metidos en movimyento kon una o varias lokomotoras o afilu de unidades otomovidas kon motor propio. La majorita de los trenos oy endiya uzan motores ke uzan diesel o motores elektrikos a traverso de lineas espesialas ubikadas ensima de la via o en un riel ekstra; afilu asta el syeklo XX la majorita de los trénos eran movidos a vapor.

Istorikamente, el treno es una parte muy emportante para la Revolusion Industriala, el kualo izo komunikar pishín las rejiones produktoras, las rejiones de las industrias i akeyas rejiones ande los produktos ivan ser uzados.

Kateggoría:Vikipedya:Artikolos kon grafia ladina
Katēggoría:Transporte
Moshe ben Nahman (Ramban)

**Moshé ben Nahmán**, yamado **Nahmánides** (Djirona, 1194 –- Eretz Yisrael, 1270), en el calendario djudio 4954-5029, haham espanyol. Konosido en el djudaismo kon el akronimo **R**a**mb**a"**n** (de **Ra**bí **M**oshe **b**en **N**ahmán) i yamado en los dokumentos kristyanos komo **Bonastruc ça Porta**, a la létra **Mazal tov desde la puerta**. Era la mas emportante autoridad relijioza djudia de su epoka.

El Ramba"n era filosofo, talmudizto i kabalizto. Endemas era mediko. Admirador del Ramba"m, afilu no koensidava kon la su filosofiya i antonses dediko el su lavoro a la kabala. El fondó la eskola kabalistika de Jerona i eskrivió un *musta gab*, el kualo es la amostra más aedada de la poeziya kabalistika de la Peninsula Iberika. El Ramba"n es konsiderado el major representante de la linea kabalistika i mistika djudia, la kuala se opoza a la linea intelektuala. 

Endemas eskrivio komentarios a  Job, Rut, i otros komo su *Komentario a la [[Tora]]*, eskrito en Israel, ande eksplika de manera literala los tekstos de la Tora, kon ensinyansas de la kabala. Komo talmudisto eskrivió endemás "Las Gerras del Sinyor" i ovras de moral komo *Iggueret a-kodesh* ("Epístola de la santidad"), dedikada a dos de sus ijos, i *Torat A-Adam* ("La Ley del ombre").

Tambien es konosida una diskusion entre el Ramban i el konverso Pablo Christiani enel anyo 1263 (5023 o 5024) en Barselona, delántre del rey Jaime I i de Ramon de Penyafort; en esta diskusion, el Ramban defendió el djudaismo i refutó el kristianismo. Egziste ainda el rejistro ofisial en lingua latina i una versiyon eskrita en ivrit por el Ramban mismo. Dempues de esto, el Ramban se fue a bivir destierrado en 1267 (5027 o 5028) a la Tierra de Israel, ande bivió en Yerushalayim i más tadre en Akre. Murio enel anyo 1270 (5030 o 5031) i sus restos repozan en Haifa.

Kateggoría:Vikipedya:Artikolos kon grafia ladina
Kateggoría:Espanyoles
Kateggoría:Hahamim
Kateggoría:Sefaradim‎
קוזגונגֿוק

**קוזגונגֿוק** איס אונה מאאלי די אוסקודאר, לה פארטי עזייאטיקה די איסטאמבול ,אין לה תורקיה. איס אונה די לאס דוס מאאליס מאס רילאסייונאדֿאס קון לה קומוניטה גֿודֿיה.



Kateggoría:Vikipedya:Artikolos kon grafia ebrea
Kateggoría:Vikipedya:Artikolos kon varias grafias
Força

**Força** es una kantika pop eskrita por la kantadera kanadiana de orijin portugez Nelly Furtado, Gerald Eaton i Brian West. Esta kantika era la treséra del sigundo disko de Nelly, *[[Folklore (disko)|Folklore]]*, del anyo 2003. La kantika fue apresentada enel mes de Djunio de 2004 i resivió buenas opiniones de los kritikeros musikalos. Endemás, esta kantika era el imno ofisial de la Evrokupa de 2004, la kuala se selebró en Portugal. Los padres de Nelly Furtado son de las Isolas Azores, una rejion portugeza.

Esta kantika, endemas iva ser la kansión ke iva apresentar Portugal en Evrovizyón 2004 en Estambol, afilú trokó su sistem para  seleksionar la kantika. Nelly Furtado disho ensima de la kantika: "Kuando yo kantí en Portugal, la djente me dizía "Força", un biervo ke en portugez sinyifika "Adelántre!", o "Huérsa!". Es un biervo uzado en espor, espsialmente futbol. En la kantika eskriví lo kualo siente una mujer kuando esta vindo al su ekip de futbol; kuando endemas de este, esta el orgolyo por el tu payis, se aze muy intenso. Ansina, esta es una kansion alégro, kon muncha enerjiya. Endemas, el tanyedor de banjo Béla Fleck partisipó en la kansion. Me kedí enkantada kon la su kontrivusion". 

## Versiyones ofisialas i remixes
# Radio edit – 3:03
# Album version – 3:44
# Instrumental – 3:43
# Swiza main mix – 3:33
# Swiza extended version – 5:18
# Armand van Helden remix – 8:24
# Armand van Helden dub – 8:24
# Rui Da Silva vocal mix – 8:01
# Rui Da Silva Kismet mix – 7:56
# Exacta mix – 5:59
# A capella – 3:28

## Pozisiones

## Referensias


Kateggoría:Kantikas de 2004
Kateggoría:Kantikas de Nelly Furtado
Kateggoría:Kantikas Pop
Kateggoría:Vikipedya:Artikolos kon grafia ladina
Kateggoría:Nelly Furtado
Mueva Zelanda

**Mueva Zelanda** en (inglez "New Zealand") es un payis de Oseania, ubikado al sud-oksidente del Oseano Pasifiko.  El payis esta konformado por dos grandes isolas, la Isola del Nord i la Isola del Sud, endemas de otras isolas mas chikas, komo la Isola Stewart i las Isolas Chatham. La Isola del Nord es la isola ande bive la majorita de la povlasion i ande se ankontran las prinsipales industrias i aktivitas ekonomikas i komersialas del payis, mientres ke la Isola del Sud es mas rika en paisajes i parkos naturales. La kapitala del payis es Wellington i se ankontra al sud de la Isola del Nord.

Kateggoría:Vikipedya:Artikolos kon grafia ladina
Kateggoría:Paizes
Kateggoría:Oseania
Kateggoría:Paizes de Oseania
Oseano Pasifiko

El **Oseano Pasifiko** es el mas grande oseano de la Tierra, el kualo okupa la treséra parte de su superfisie. Esta ekstendido aproksimadamente 15.000 km desde la mar de Bering i enel Oseano Artiko por el nord, asta las beiras yeladas de la mar de Ross en la Antartika por el sud. Su mayor anchura, de unos 19.800 km, esta a los 5 grados de latitud nord, desde Indonesia asta la kosta de Panama. El límito oksidental del oseano es el estrecho de Malaka. El Oseano Pasifiko kontiene unas 25.000 isolas, kaji todas las kualas se ankontran ubikadas al sud de la linea del Ekvador. El Oseano Pasifiko okupa un area de 165.700.000 km2. El punto más basho de la superfisie de la tierra, la Fosa de las Isolas Marianas, está ankontrada enel oseano Pasifiko.

El Oseano Pasifiko esta komunikado kon el Oseano Atlantiko en tres puntos: uno es artifisial el Kanal de Panama, i las otras dos son pazos al sud de Amerika: el Estrecho de Magayanes i el Pasaje de Drake. 

Kateggoría:Vikipedya:Artikolos kon grafia ladina
Katēggoría:Jeografia
Kanal de Suez

El **Kanal de Suez** es una via artifisiala para vapores la kuala une la mar Mediterraneo kon la mar Kolorada, entre Afrika i Asya, a traverso del istmo de Suez, de la peninsola del Sinai. El kanal se topa en Ayifto. Tiene una largeza de 163 km entre Porto Said (en la beira mediterranea) i Suez (en la kosta de la mar Kolorada). La avyertura del kanal achikó la ruta de las naves entre Evropa i el sud de Asya, al evitar dar la vuelta alderredor de Afrika.

## Istorya

El fraguamyento del kanal empiesó ofisialmente el 10 de Avril de 1859, dirijido por el fransez Ferdinand de Lesseps, el kualo tinía lisensia de las autoridades de Ayifto. El kanal fue aperturado en 1869 i el kompositor italiano Giuseppe Verdi krio la opera Aida. Enel akódro firmado en 1858, Ayifto iva konseder tyerras, kanteras i agua, endemas de 4/5 de los empiegados presisados para el fraguamyénto, anke muncho del eshuérso inisial fue echo por diezenas de kampesinos umildes asta ke arivaron las makinas para eskarvár. Por priméra vez en la istorya, se uzaron makinas desinyadas espesialmente para la ovra, kon un desempenyo impresionante: en dos anyos se kitaron de la tyerra mas de 50 milyones de m3, de los 75 milyones totales.

El 17 de Fevrero de 1867 una primera nave traversó el kanal, anke la seremonia de avyertura fue el 17 de Noviembre de 1869. Enel anyo 1875, el antonses Pashá de Ayifto, por kavza de la devda eksterna del payis, vendió las aksiones del kanal. Rapidamente, el Primer ministro del Reyno Unito, para antonses Benjamin Disraeli, konvensió a la Reyna Viktoria del menester de komprar estas aksiones kon el buto de tener basho kontrolo el kamino a la India, la kolonia más rika del Reyno Unito. Un empiegado de Disraeli konsigió un emprestimo de la banka Rotschild, i ansina el Reyno Unito tomó el kontrolo del kanal.

El Akódro de Estambol de 1888 deklaró el kanal komo rejion neutrala basho proteksiyon del Reyno Unito. Al firmar este akódro, el Imperio Otomano achetó permitir a kualker nave de kualker payis a raverso del kanal, en paz i en gerra.

Kateggoría:Vikipedya:Artikolos kon grafia ladina
Kateggoría:Ayifto
Concepción (Chile)

**Concepción** (en djudezmo: *Konsepsion*) es una de las sivdades mas grandes i emportantes de Chile, espesialmente por su dezvelopamyénto endustrial. Es el sentro del Gran Concepción i la sivdad tiene 261.061 avitantes, una ekstension de 221,6 km2 i es la kapitala de la Rejión del Biobío. La fondasion de la sivdad fue echa enel anyo 1550 por el konkistador espanyol Pedro de Valdivia i es fondada kon el nombre de "**La Concepción de María Purísima del Nuevo Extremo**". Por la sivdad pasa lo Rio Biobío. Las sus Koordenadas son uvikadas en la pozisiyón .

## Klima



## Galeriya

File:Arco de Medicina UdeC.jpg|El *Arko de Medisina* del kampus de la Universita de Concepción.
File:Moderno Edificio en Concepción.jpg|La Torre Andes
File:Desembocadura del Biobío.jpg|El rio Biobío
File:Ex Catedral de Concepción.jpg|La katedral de la sivdad antes del terremoto de Chillán enel anyo 1939.
File:Biobus01.jpg|El Biobús
File:Hotel El Araucano.JPG|El Otel Araukano
File:Plaza de Armas Concepción.jpg|La *Plaza de la Independensia*


## Sivdades ermanadas
*Concepción* esta ermanada con las sigientes sivdades:

## Ver endemas
* Gran Concepción
* Istorya de la organisasiyón territorial de Chile

## Referensias


## Bibliografiya
* Ida Stevenson Weldon Vernon (1969) *Pedro de Valdivia, Conquistador of Chile*, Greenwood Press
* John Milton Nickles, Marie Siegrist (1965) *Bibliography and Index of Geology Exclusive of North America*, Geological Society of America, v.28

## Enlasos eksternos
* Oja web de la sivdad 
* Oja de ''Concepción'' en la Encyclopedia Britannica 

Kateggoría:Vikipedya:Artikolos kon grafia ladina
Katēggoría:Lokalidades de la Rejion del Biobío
Kateggoría:Lokalidades kon mas de 100.000 moradores
Kaddish

El **Kaddish** (del arameo, **קַדִּישׁ**, paresido al biervo ebreo *kadosh*, ke sinyifikan "santifikado") es una de las tefilot prinsipalas del djudaismo, i una de las ke se tiene eskrita kaji toda en lingua aremea. El **Kaddish** es una petision a El Dio, en la kuala se le pide apreste la geulá i la yegada del mashiah. Para pueder meldarse se presisa al menos un minyan de sólu ombres, asigun el djudaismo ortodokso, los reformistos i konservadores uzan para el minyan a las mujeres i a los ombres, para ansina elevar la tefila. 

Egzisten varias klasas de Kadish, asigun la el momento i el teksto de la tefila; anke desde el empesijo de la Edad Media, se izo emportante el *Kaddish Yatom*, o **Kaddish** de los uerfanos, el kualo es la tefilá meldada en nombre de los muertos; i es jeneralmente ansina ke es konosido.

## Teksto del Kaddish
El tekso apresentado kontiene el Medio, Kompleto, el del dolio i el d'Rabbanan. Las lineas del Kaddish del enterramiento estan debasho.





### Teksto del Kaddish de Enterramiento
Enel Kaddish de Enterramiento, las lineas 2-3 son trokadas por :




## Ver endemas

* Djudaismo
* Alaha
* Esnoga
* Allen Ginsberg

## Atamientos eksternos
*El Kadish de los uerfanos (eksplikasiyon, teksto de la tefila kon la su traduksión) 
*Kaddish in the Jewish Encyclopedia 

Kateggoría:Vikipedya:Artikolos kon grafia ladina
Kateggoría:Tefilot
Nijeria

La **Repuvlika Federala de Nijeria** es un payis al oksidente de Afrika.  Es el payis mas povlado del kontinente. Tiene las sus frontieras kon Benin al oeste, kon Chad i Kamerun, al este, el lago Chad al Noroeste, Nijer al nord i el Golfo de Ginea al sud. El nombre "Nijeria" aparesio por priméra vez en el djurnal The Times enel anyo 1897.

## Istorya
El Imperio Kanem-Bornu kontroló el nord de Nijeria por kaji 600 anyos, prosperando shukur al komersio Nord-Sud kon los Bereberes del nord. En las primeras anyadas del syéklo XIX, la majorita de las rejiones del nord del payis pasaron a estar basjo kontrolo del Imperio Islamiko de Sokoto.

## Referensias


## Atamientos eksternos

* Primera oja del govyerno de Nijeria


Kateggoría:Afrika
Kateggoría:Paizes
Kateggoría:Vikipedya:AY
Djuegos Olimpikos

Los **Djuegos Olimpikos** son afitos esportivos en los kualos partisipan esportistas de todo el mundo i en munchos esportes diferentes. En la Antika Gresia estos djuegos se ivan selebrar por onor a la deidad Zeus. Egzisten dos tipos de Djuegos Olimpikos: los Djuegos Olimpikos de Enverano i los Djuegos Olimpikos de Inverno, los kualos se azen kada katro anyos. La organisasyon responsavle de estos afitos es el Komité Olimpiko Internasyonal.

Los Djuegos Olimpikos aktualos estan bazados en los Djuegos Olimpikos de la Antikitá, organisados por los antikos grégos en la sivdad de Olimpia, entre las anyadas de 776 antes de esta era i el 393 de la era aktuala. Enel syéklo XIX aparesió la idea de azer afitos paresidos a los de la Antikitá, los kualos yegaron a ser echos shukur a los eshuérsos del fransez Pierre Frèdy, ''Baron de Coubertin''. La priméra edision de los yamados Djuegos Olimpikos de la Era Modérna se izo en Atina, la sivdad kapitala de Gresia, en 1896. Desde akeya priméra edision, los Djuegos Olimpikos de Enverano se tienen selebrado kada katro anyos en diferentes sivdades i payises del planeta, ekseptadas las edisiones de 1916, 1940 i 1944, achakes de la Primera i Sigunda Gerra Mondiala.

La bandiera olimpika esta konformada por sinko aniyos, los kualos apresentan los sinko kontinentes del mundo: Afrika, Amerika (del nord i del sud), Asya, Evropa i Oseania. Estos aniyos se topan enlasados komo simbolo de la amistad esportiva entre las nasiones.

Los Djuegos Olimpicos de Inverno se izieron por priméra vez en 1924, en la sivdad franseza de Chamonix. Orijinalmente echos komo parte de los djuegos de enverano, el Komité Olimpiko los separó de los djuegos de enverano dempues de este, para ser echos kada katro anyos,  igual a los de enverano. Desde el anyo 1994, los djuegos de inverno fueron trokados kada katro, ma dos anyos dempues de los de enverano, para muchiguar el su dezvelopamyénto. Enel anyo 2007, el Komité Olimpiko dechidió dezvelopar los Djuegos Olimpikos de la Mansevéz, los kualos empiesaron a azerse enel anyo 2010, en la su edision de enverano, i en 2012 la de inverno.

Los próksimos Djuegos Olimpikos de Enverano van ser echos en Rio de Janeiro, Brasil, enel anyo 2016, mientres ke los Djuegos Olimpikos de Inverno de dempues van ser echos en Pyeongchang, Korea del Sud, enel anyo 2018.

## Referensias


## Atamientos eksternos

* Priméra oja del Komité Olmpiko Internasional

Katēggoría:Espor
Kateggoría:Vikipedya:Artikolos kon grafia ladina
*
Sharab

**Sharab** era la antika máale djudia de la sivdad temani de Ta'izz, la kuala yego a egzistir desde la anyada de 130 asta 1940, i era uno de los lugares 
mas konosidos ande bivió la komunita djudia de Teman. Munchos grandes hahamim nasieron aki, komo los sinyores Shalom Sharabi, Mordechai Sharabi i Shalom ben Yosef Shabbazi. Era un importante sentro de estudio de Tora, kon munchas yeshivot i eskolas. En eya yegaron a bivir mas de 10.000 djudios i era uno de los prinsipales sentros industrialos del payis, ande se topavan djoyeros, tekstiles, komersio, merkato de seda i fabrikasion de sapatos entre otras aktividades. En kondjunto la máale produzia un PIB de al menos US$ 20.000, lo kualo amostra la produktivitá de la komunita.

## Referensias


Kateggoría:Komunitas djudias
Kateggoría:Ta'izz
Kateggoría:Djudios de Teman
Maurisio

**Maurisio** (*Moris* en kriyol maurisiano), yamada ofisialmente la **Repuvlika de Maurisio**, es un payis ubikado al sud-oeste del Oseano Indiko, a 900 Kilometros de las beiras oryentalas de Madagaskar i a 3.943 Kilometros al Sud-oeste de la India. Endemas de la isola de Maurisio, la Repuvlika esta konformada por las isolas de San Brandon, isola Rogryguez i las isolas Agalega. Maurisio konforma parte de las Isolas Maskarenyas, endjuntamente kon la isola   Fransesa de La Reunion, ubikada a 200 Kilometros al Sud-oeste del payis. Anke la lingua ofisiala del payis es el Inglez, las linguas Fransesa i la lingua kriyola maurisiana son avladas por muncha djente.

Kateggoría:Afrika
Kateggoría:Paizes
Kateggoría:Vikipedya:AY
Repuvlika Sentroafrikana

La **Repuvlika Sentro-Afrikana** es un payis ke se topa enel Sentro de Afrika. Tiene las sus frontieras al nord kon Chad, al Oeste kon Kamerun, al sud kon la Repuvlika del Kongo i la Repuvlika Demokratika del Kongo, al Oryente kon Sudan. La penetrasion Evropea en el territorio de la aktuala Repuvlika Sentro-Afrikana empiesó a finales del syéklo XIX (1875-1900); Pierre Savorgan de Brassa se estavlesio en la rejion oy konosida komo Kongo Franses, en la sivdad ke oy yeva el su nombre (Brazzaville) , i mandó soldados a eksplorar rio Ubangui kon el buto de muchiguar las propietás fransezas en Afrika Sentrala.

Katēggoría:Afrika
Katēggoría:Paizes
Katēggoría:Repuvlika Sentroafrikana
Katēggoría:Vikipedya:AY
Mezuzá

**Mezuzá** (en ivrit **מְזוּזָה**, plural *mezuzot*) es una kashika la kuala va afiksada al marko de las puertas de las kazas i burós djudios, las kualas guádran ariéntro un pergamino arolyado kon pesukim de la Tora. Es la manera mas kolay de identifikar si la kaza es de un djudio.

## Orijin
La mitsvá de fiksar una mezuzá a las puertas de las kazas djudías, es una de las mas antikas i konosidas del djudaísmo, i esta bazada enel livro de Devarim: Deuteronomio 6:9 i 11:20. 

## La mezuzá

La mezuzá es una kashika vazia i alungada, de unos 10 sm. de lungeza, en la kuala se guádra un pergamino arolyado, el kualo tiene dos tefilot: la más emportante del djudaismo, «Shema Israel» (hebreo, "שְׁמַע יִשְׂרָאֵל", "*Eskucha, Israel*" (Devarim 6:4-9) i «Ve'ayá im shamo'a» ("וְהָיָה אִם שָׁמֹעַ", "*En kavzo ke me eskuchen*" (Devarim 11:13-21). La eskritura de estas tefilot es echa por un haham espesialisado yamado Sofer Stam, el kualo endemas eskrive a mano los Sifré Torá . Por ahuéra, la mezuzá yeva eskrita la letra del alefbet ש o el biervo "שַׁדַּי", "*Shaday*", el kualo es uno de los nombres de El Dio, el kualo sinyifika «El ke kudia las puertas de Israel».

La mezuzá se afiksa en la baza del tersio superior del marko dirito de la puerta prinsipala de la kaza, inklinada, komo akódro entre las posiziones ankontradas de Rashi, asigún el kualo la mezuzá kale ponerse vertikala i la de Rabbenu Tam, asigun el kualo la mezuzá kale afiksarse de lado. Endemas muncha djente fiksa mezuzot en las puertas internas de la kaza, eksepto kosinas i el banyo; egzisten mezuzot echas kon muncho lavoro i detalyo, kon materiales kostozos, i las mas simples, echas afilu de plastiko, ya ke la parte mas emportante de la mezuzá es el pergamino interno, el kualo kale ser echo de la amijor kalidá i guadrárse sin perikolo de danyo.

La mezuzá es kaji el siman mas konosido del djudaismo, kon el kualo se aze diferensia entre las kazas djudias de las de los sus vizinos, komo akontesió en Ayifto, kuando El Dio pasó sin detenerse en las kazas de los djudios i kitó de la muerte a sus ijos, aziendo diferensia de las otras kon markas de sangre de kodréro en los markos de sus puertas (Shemot 12:12-13). La mezuzá aze ke el djudio se akódre kada vez ke entra i sale de un lugar,  de la egzistensia de El Dio, el kualo es uno solo i uniko. Los djudios relijiozos akostumbran dar un bezo a la mezuzá kon su mano kuando pasan frente a eya tanto a la entrada komo a la salida.

## Ver endemas

* Djudaismo

## Referensias
* Shai Haussmann, Shalom Seri, *Desde la base: Léxico ilustrado de judaísmo y sionismo*, Ed. Carta, Israel, 1987. (hebreo, "לכסיקון מן המסד ליהדות ולציונות") ISBN 965-220-103-0

## Atamientos eksternos

* Artículo sobre las leyes de la mezuzá 
* Otro artículo (Shalom on Line) 
* Sobre la mezuzá en la Guía Judaica 
* Guía de Mezuzá 

Kateggoría:Djudaismo
Kateggoría:Vikipedya:Artikolos kon grafia ladina
Sedaká

La **Sedaká** (en ivrit: **צדקה**) es el konsepto de djustisia sosyala enel djudaismo. Es una de las mitsvot más emportantes del djudaismo, tanto ke la tradision dize ke endjunto a la teshuvá i la tefilá, la sedaká es una de las aksiyones umanas kon kapachitá de reversar los dekretos de El Dio.

## Sedaká i djustisia

Anke el biervo sedaká es uzado komo "karidad", la raíz del biervo ebreo la lisiona kon el biervo djustisia o rektitud (tzedek). Enel pasuk 19 de Vayikrá puedemos meldar ke *"I kuando vayas segar el trigo de la vuestra tierra, no akavarás de segar el kantón del tu kampo, i las espigas védres al kosechar tu trigo, no arrekojerás; ni los granos de uva de la tu vinya arrekojerás; para el prove i para el peregrino los desharás; Yo soy el Eterno, El vuestro Dio."*. El buto de este pasuk es ofreser al nechesitado una forma digna de guanyar el su alimento, sin ponerlo en la nechesitá de arrogar por limosna, i este es uno de los prinsipios ke gían la mitsvá de la "Sedaká". En este senso, el konsepto de sedaká es diferente del konsepto de "karidad", en el ke la karidad se da kuando se esta en kondisiones ekonomikas de dar, mientres ke la sedaká es una obligasión ordenada por El Dio a todos los djudíos. Afilu una persona prove kale dar sedaká.

## Niveles de sedaká

El Ramba"m, en su ovra Mishné Torá, establese ocho niveles de sedaká, en orden dekresyente: 

# Dar empiego a una persona (o emprestar parás para ke empiese un ofisio) kon el buto de ke no nesechite sedaká mas adelántre. Ken da este tipo de sedaká adjuda a su vizino no sólu oy sino manyana. Egzisten katro niveles:
## Dar empiego o adjudar a konsigir empiego a ken tiene menester de uno
## Estableser una entreprisa kon el nechesitado (es inferior al anterior, ya ke pone al nechesitado en kondisión de inferioridad, ya ke lo puede azer pensar ke no aporta sufisiente).
## Dar un emprestimo.
## Dar un regalo.
# Dar de manera anónima sin konoser al ke resive.
# Dar de manera anónima konosiendo al ke resive.
# Dar de manera publika sin konoser al ke resive.
# Dar antes de ke se le pida.
# Dar menos de lo ke uno puede dar, dempués ke le pidan.
# Dar menos de lo ke uno puede dar, antes ke le pidan.
# Dar de mala gana.

## Atamientos eksternos
*Israel Laad - Educational Network for the special needs of the underprivileged in Israeli society 

Kateggoría:Djudaismo
Kateggoría:Vikipedya:Artikolos kon grafia ladina
Kamerun

La **Repuvlika de Kamerun** es una Repuvlika unitaria en Afrika Sentrala. Tiene sus frontieras al Noroeste kon Nijeria , al Este kon Chad i la Repuvlika Sentroafrikana, al Sud kon Gabon, Kongo i Guinea Ekvatoriala. Sus kostas se ankontran en el Golfo de Biafra, el kualo konforma parte del Golfo de Ginea (Oseano Atlantiko). El Payis es yamado  "Afrika en Miniatura" por su diversitá kulturala i de paisajes, kon plajes, desyertos, montanyas, sharás tropikalas i savanas. El Monte Kamerun es su lugar mas alto, enel suroeste del payis; las sus prinsipalas sivdades son Duala, Yaundé i Garoua.

Enel payis biven más de 200 grups etnikos i linguistikos diferentes. Enel payis se avlan más de 230 linguas, anke las ofisialas son el inglez i el fransez, la kuala es la mas avlada. Endemas, es un payis konosido por su diversitá kulturala i la reushitá del ekip nasional de futbol.

## Atamientos eksternos

Kateggoría:Paizes
Kateggoría:Afrika
Kateggoría:Vikipedya:AY
Oseano Indiko

El **Oseano Indiko** es el treser oseano más grande de la Tierra i tiene las sus beiras en Afrika Oryentala, Medio Oryente, Asya del Sud, el Sudeste Asyatiko i Ostralya.

El Oseano Indiko okupa aproksimadamente el 20% del planeta. Los sus limitos estan definidos kon el Oseano Atlantiko al meridiano 20 E (Kabo Agulhas), del Oseano Pasifiko al 147 E i del Oseano Glasial Antartiko por el paralelo 60 S. El punto más al nord del oseano Indiko está aproksimadamente a 30 grados de latitud nord enel Golfo Persiko. El oseano tiene aproksimadamente 10.000 km de distansia entre las puntas sud de Afrika i Ostralya; su ekstension es de 73.556.000 km², kon la Mar Kolorada i el Golfo Persiko. Egzisten chikas isolas serka de las beiras del oseano. 

Egzisten endemas payises echos de isolas, komo Madagaskar (la katrena isola más grande del mundo), Isolas Komoras, Seychelles, Maldivas, Maurisio i Sri Lanka; Indonesia se topa en sus limitos. El oseano es el kamino para las naves ke viajan entre Asya, Afrika i Evropa, lo kualo tiene kavzado munchas gerras por el su kontrolo. El Indiko es yamado ansina deke munchas de sus beiras estan en India i en Indonesia.

Katēggoría:Jeografia
Kateggoría:Vikipedya:Artikolos kon grafia ladina
Lingua portugeza

La lingua Portugeza, tambien yamado de **Portugez**, es una de las Lingua Romanse, es una lingua ke tiene su orijin enel Galego-Portugez avlado enel Reyno de Galiza i enel norte de Portugal. Kon la kriasion del Reyno de Portugal en 1139, la língua se fue a todas las partes dande era de dominasion de Portugal. En akeya epoka el portugez no era solo avlada en las tierras de dominasion portugeza ma tambien entre munchos de los governos del reyno en sus kontaktos kon los ajénos. En espesial en esta epoka fue dande la lingua izó influensa sobre varias otras linguas.

El Portugez es una de las linguas ofisialas de la **Union Evropea**, **Merkosul**, **Union de Nasiones Sud Amerikanas**, **Organizasion de los Estados Amerikanos**, **Union Afrikana** i de los paíyzes Luzófonos. Tiene aproksimativamente 280 milyones de avlantes, el Portugez es la 5° (sinken) lingua mas avlada enel mundo, la 3° (terzera) lingua mas avlada enel Emisfério Oksidental i la mas avlada enel Emisfério Sud de la Tierra.

Durante los deskuvrímientos portugezos, eyos yevaron su idióma a los mas leshos lugares. Brasil i Portugal son los unikos paíyzes dande la lingua es avlada komo primera. Aser ke, el idióma es tambien uzado komo lingua franka en las antikas kolonyas portugezas de Mosambiko, Angola, Kabo Védre, Ginea-Bissau, Santo Tomé i Príncipe, todas en Afrika.

Katēggoría:Linguas
Katēggoría:Linguas indoevropeas
Katēggoría:Linguas romansas
Kateggoría:Vikipedya:Artikolos kon grafia ladina
Goa

**Goa** (गोवा) es el estado de la India más chiko i el katreno menos povlado dempues de Sikkim, Mizoram i Arunachal Pradesh. Su sivdad kapitala es Panaji, mientres ke Vasko da Gama es la sivdad mas grande.

Goa se topa en la beira oksidentala de la India, a unos 400 km al sud de Mumbai. Tiene los sus limitos al nord kon el estado de Maharashtra i al este i sud kon el de Karnataka. La Mar Arábiga aze la frontiera oksidentala del estado. 

## Division politika
El estado está dividido en dos distritos: Goa del Nord i Goa del Sud. Los distritos están a la su vez divididos en onse subdivisiones: 
### Goa del Nord
*Bardez 
*Bicholim
*Pernem
*Ponda
*Satari 
*Tiswadi
### Goa del Sud
*Canacona 
*Mormugao 
*Quepem 
*Salcette 
*Sanguem.

Las *[[Kilisias i konventos de Goa]]* fueron deklarados komo Patrimonio de la Umanidad por la UNESCO enel anyo 1986.

## Ver endemas
* Estado Portugez de la India

## Atamientos eksternos

Kateggoría:Goa
Kateggoría:India
Kateggoría:Vikipedya:Artikolos kon grafia ladina
Evropa Oksidentala

**Evropa Oksidentala** o **Evropa del Oeste** es una rejión jeográfika ke se topa en la parte oksidentala de Evropa, ensima del oseano Atlantiko. El biervo, konsiderado impresiso, tiene sinyifikados kulturalos i polítikos, i endemas puede azer referensia a los payises evropeos no komunistas durante la Gerra Friya. Ansina, el biervo tiene sinyifikados jeográfikos, ekonómikos i kulturalos. Desde la fin de la Sigunda Gerra Mondiala se uza para yamar a los payises dezvelopados de Evropa Oksidentala, los kualos tienen un sistem demokrátiko, ekonomiyas mikstas (mesklando el merkato libbero kon aspektos de intervension o aksion estatal enel estado del bienestar), la aliansa kon los Estados Unidos i la partisipasion en la OTAN. Afilu la definisión polítika kale ser trokada, deke estas karakterístikas no son únikas para la Evropa Oksidentala. La partida de Evropa en dos es mas por razones istorikas ke jeografikas. Dempues de la Sigunda Gerra Mondiala, Evropa kedó partida en dos rejiones politikamente diferentes, d'aki ke Gresia es konsiderada en Evropa Oksidentala, anke está mas al oryente ke Lituania i Estonia. La mayor parte de los payises ke konforman la rejión son myémbros de la Union Evropea.

## Ver endemas
* Evropa Orientala
* Evropa Sentrala

Kateggoría:Vikipedya:Artikolos kon grafia ladina
Katēggoría:Evropa
Lingua malteza

El **maltez** es una de las linguas semitikas i la unika de esta famiya ke se eskrive en la su forma ofisiala kon el alefbet latino. En maltez la lingua se yama *il-Malti* (ke sinyifika literalmente "el maltez"). Asemeja munsho al arabo, por ser derivada de una forma suya antika. Sin embargo, porke esta lingua se dezvelopo en las izlas maltezas, por kuyo kondjunto es kompuesto un arkipelago muy serkano ala izla italiana de Sisilia, el maltez tomo enfluensias sinyifikativas del sisiliano i ademas unas kuantas del italiano. Estas enfluensias fueron tan espandidas ke la parte del vokabulario maltez derivada de linguas italikas se estima en serka de sinkuenta por sien.

## Egzempios
Este egzempio es tomado del primér artikolo de la Deklarasion Universala de los Diritos Umanos:
:"Il-bnedmin kollha jitwieldu ħielsa u ugwali fid-dinjità u d-drittijiet. Huma mogħnija bir-raġuni u bil-kuxjenza u għandhom iġibu ruħhom ma' xulxin bi spirtu ta' aħwa."
:(“Kada benadam i benadam nase forro i igual en dinyidad i en derechos. Todos son baale razón i konsiensia i deven komportarsen los unos verso los otros kon fraternidad”)

## Ver endemas
* Linguas semetikas

Kateggoría:Lingua malteza
Maltez
Muhamad

**Muhamad** (La Meka, aproks. el 26 de Avril de 570 — Medina, 8 de Djunio de 632) era el navi (*nabi* نبي) fondador del islam. Su nombre kompleto en lingua arábiga es **Abu l-Qasim Muhammad ibn ‘Abd Allāh al-Hashimi al-Qurashi**, del kualo se melda en djudeo-espanyol su nombre *Muhammad* (**مُحَمِّد**), se obtiene *Muhamad*.

D'akódro kon el islam, Muhamad es yamado el "ultimo de los neviim" (*jātim al-anbiyā* خاتم الأنبياء), por ser el último munchos mesajeros, enviados por El Dio para espartir el su mesaje, el kualo, asigun el islam, es el mismo ke tinían dicho los anteriores neviim, entre los kualos **Ibrahim** (Avraam Avinu), **Isa** (Yeshu) i **Musa** (Moshe Rabenu).

Kateggoría:Vikipedya:Artikolos kon grafia ladina
Katēggoría:Islam
Deklarasion Universala de los Diritos Umanos

La **Deklarasion Universala de los Diritos Umanos** (DUDU) es un dokumento deklarativo tomado por la Asamblea Jenerala de las Nasiones Unidas en su Resolusion 217 A (III), el 10 de Disiembre de 1948 en Paris, la kuala tiene inkluidos los diritos umanos konsiderados básikos.

La union de esta deklarasion i los Akódros Internasionales de Diritos Umanos i sus Protokolos kuvren lo ke se yama la Karta Internasionala de Diritos Umanos. Mientres ke la Deklarasion es jeneralmente un dokumento orientativo, los akódros son tratados internasionales en los kualos los payises ke los firman kale kumplir kon eyos. Asigun el livro Guinness de Rekords, la DUDU es el dokumento tradusido a más linguas enel mundo (en el anyo 2004 egzistían tradulsiyones en mas de 330 linguas).

Diritos Umanos
Katēggoría:Diritos Umanos
Katēggoría:Organizasion de las Nasiones Unidas
Kateggoría:Vikipedya:Artikolos kon grafia ladina